Eli Roth, Mélanie Laurentová a producent Lawrence Bender na premiére filmu v auguste 2009
Christoph Waltz na festivale v Cannes v roku 2009
***Nehanební bastardi*** (v anglickom origináli *Inglourious Basterds*) je vojnový film z roku 2009 z réžie Quentina Tarantina, ktorý k nemu taktiež napísal aj scenár – pracoval takmer 10 rokov. Film rozpráva dva príbehy vrahov nacistických vodcov v nacistickom Nemecku – v jednom príbehu hrá francúzska židovka a majiteľka kina, ktorú stvárňuje Mélanie Laurentová a v druhom tím židovských spojeneckých vojakov pod vedením poručíka Alda Raina (Brad Pitt).

Natáčanie sa uskutočnilo v roku 2008 v Nemecku a vo Francúzsku. Táto akčná dráma bola predstavená divákom prvýkrát na filmovom festivale v Cannes v máji 2009, kde bola nominovaná na Zlatú palmu a zároveň Christoph Waltz získal cenu za najlepšieho herca. Do kín snímka dorazila v druhej polovici augusta 2009.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Podobne ako v iných filmoch Quentina Tarantina, i v *Nehanbných bastardoch* prišlo na systematické kapitoly.

### Kapitola prvá: Kde bolo, tam bolo ... v nacistami okupovanom Francúzsku...

Do rodiny statkára LaPadita príde Hans Landa – známy lovec Židov, ktorý hľadá jednu ukrytú židovskú rodinu. Pod nátlakom nakoniec LaPadite vyzradí skrýšu hľadanej rodiny, ktorá je následne zmasakrovaná Landovými vojakmi. Zachrániť sa podarí iba mladej a krásnej Shoshanne.

### Kapitola druhá : Nehanební bastardi

Aldo Raine zháňa vojakov do svojho tímu – zabijakov nacistov. Dá dohromady elitné komando zabijakov, ktoré sa zakrátko stane známe po celom Nemecku. Toto komando naháňa hrôzu aj samotnému Vodcovi. Výmenou za informácie o rozmiestnení nemeckých jednotiek ušetria bastardi jedného vojaka, ktorý Vodcovi podá svedectvo o tomto komande a ten sa tak uistí, že nejde iba o legendu.

### Kapitola tretia: Nemecká noc v kine

Frederick Zoller, nemecký vojnový hrdina a teraz aj hviezda najnovšieho Goebbelsovho propagandistického filmu *Pýcha národa* (v skutočnosti režíroval Eli Roth, ktorý tu hrá Donnyho Donowitza), sa zahľadel do mladej majiteľky kina Emmanuelli Mimieuxovej, ktorá je nedobrovoľne pozvaná ku Goebbelsovmu stolu. Zoller sa podarí presvedčiť Goebbelsa, aby sa premiéra filmu konala v Emanuellinom kine. O bezpečnosť a hladký priebeh premiéry sa má starať práve Hans Landa. Po rokoch sa tak stretne so Shoshannou Dreyfusovou, ktorá teraz nosí meno Emmanuelle Mimieux a je majiteľkou spomínaného biografu. Po tom, čo Landa vykoná prehliadku kina, začne Shoshanni spoločne so svojim zamestnancom Marcelom plánovať atentát na všetkých nemeckých pohlavárov, vrátane samotného Hitlera počas premietania filmu v jej kine.

### Kapitola štvrtá: Operácia "Kino"

Nehanební bastardi sa vďaka nemeckej hereckej hviezde Bridget von Hammersmark dostanú k informáciám o premiére filmu v kine a začnú plánovať Operáciu "Kino", ktorej cieľom je vyhodiť do vzduchu všetkých účastníkov pri premietaní *Pýchy národa*. Celé plánovanie v malom bare naruší najskôr skupinka opitých nemeckých vojakov oslavujúcich narodenie syna jedného z nich a potom gestapácky major, ktorý všetko úplne zrúti. Prekukne maskovanie bastardov a všetko sa zvrhne v prestrelku, ktorú prežije len Bridget von Hammersmark. Zvyšok komanda tak musí pokračovať vo svojom pláne bez hlavných stavebných kameňov operácie.

### Kapitola piata: Pomsta obrovskej tváre

V poslednej kapitole sa stretnú všetci hlavní hrdinovia. Práve začína premiéra *Pýchy národa*. Prítomná je všetka ríšska smotánka. Hans Landa prekukne ako zranenia Bridget von Hammersmarkovej, tak aj prestrojenie troch bastardov. Bridget zabije a šéfa Alda Raina nechá zatknúť. Frederick Zoller neustále prenasleduje Shoshannu, ktorej dôjde trpezlivosť a mladíka zastrelí. Zollerovi sa však podarí oplatiť jej rovnakou mierou. Hans Landa sa chce stať hrdinom, ktorý ukončí vojnu, a tak nechá zvyšných dvoch bastardov vykonať atentát a dohovorí si so spojeneckou stranou beztrestnosť. Atentát sa vydarí, všetko ešte podporí Marcel, ktorý celé kino podpáli. Hans Landa má byť veliteľom bastardov Aldom Rainom dopravený do americkej zóny. Ten však celú situáciu vyrieši po svojom, keď dohodu čiastočne anuluje a vyryjú Landovi na hlavu hákový kríž.

 Opis zápletky alebo rozuzlenia príbehu sa tu končí.

Obsadenie
---------

* Brad Pitt ako Aldo Raine
* Mélanie Laurentová ako Shoshanna Dreyfusová
* Christoph Waltz ako Hans Landa
* Eli Roth ako Donny Donowitz
* Michael Fassbender ako Archie Hicox
* Diane Kruger ako Bridget von Hammersmarková
* Daniel Bruhl ako Fredrik Zoller
* Til Schweiger ako Hugo Stiglitz
* Gedeon Burkhard ako Wilhelm Wicki
* Jacky Ido ako Marcel
* B. J. Novak ako Smithson Utivich
* Omar Doom ako Omar Ulmer
* Denis Menochet ako Perrier LaPadite
* Sylvester Groth ako Joseph Goebbels
* Martin Wutke ako Adolf Hitler
* Mike Myers ako Ed Fenech
* Samuel L. Jackson ako rozprávač

Zisky a úspechy filmu
---------------------

*Nehanební bastardi* sú zatiaľ najdrahším Tarantinovým filmom. Táto viac ako dva a pol hodiny dlhá snímka stála približne 70 miliónov dolárov. Ihneď za prvý víkend film zarobil len v amerických kinách viac ako 38 miliónov dolárov. Po 24 dňoch mal na konte len v USA už na 104 miliónov $ v a celosvetovo 204 miliónov $. Mesiac po premiére bol film najziskovejším Tarantinovým filmom a predbehol tak aj legendárny *Pulp Fiction*. Film bol nominovaný na Oscara v 8 kategóriách za rok 2009: najlepší film, najlepší herec vo vedľajšej úlohe (Christoph Waltz), najlepšia réžia, najlepší pôvodný scenár (oboje Quentin Tarantino), najlepšia kamera, najlepší strih, najlepší strih zvuku a najlepší zvuk. Oskara získal Christoph Waltz.

Referencie
----------

1. ↑  Box-Office Data, the-numbers.com

Externé odkazy
--------------

* Oficiálna stránka filmu Archivované 2009-09-01 na Wayback Machine
* *Nehanební bastardi* v Internet Movie Database (po anglicky)
* *Nehanební bastardi* v Česko-Slovenskej filmovej databáze

| * z
* d
* u
Quentin Tarantino |
| --- |
| Réžia a scenár | 
* *My Best friend´s Birthday* (1987)
* *Gauneri* (*Reservoir Dogs*, 1992)
* *Pulp Fiction: Historky z podsvetia* (*Pulp Fiction*, 1994)
* *Jackie Brownová* (*Jackie Brown*, 1997)
* *Kill Bill 1* (*Kill Bill Volume 1*, 2003)
* *Kill Bill 2* (*Kill Bill Volume 2*, 2004)
* *Grindhouse: Auto zabijak* (*Death Proof*, 2007)
* *Nehanební bastardi* (*Inglourious Basterds*, 2009)
* *Divoký Django* (*Django Unchained*, 2012)
* *Osem hrozných* (*The Hateful Eight*, 2015)
* *Vtedy v Hollywoode* (*Once Upon a Time... in Hollywood*, 2019)

 |
| Iba scenár | 
* *True Romance* (1993)
* *Takí normálni zabijaci* (*Natural Born Killers*, 1994, predloha)
* *Od súmraku do úsvitu* (*From Dusk till Dawn*, 1996)

 |
| Knihy | 
* *Vtedy v Hollywoode* (*Once Upon a Time... in Hollywood*, 2021)
* *Cinema Speculation* (2022)
* *The Films of Rick Dalton* (v príprave)

 |
| Ďalšie diela | 
* „Motherhood" (seriál *Pohotovosť*, 1995)
* *Štyri izby* – časť „Muž z Hollywoodu" (*Four rooms – The Man from Hollywood*, 1995)
* *Sin City – mesto hriechu* (*Sin City*, 2005)
* „Grave Danger" (seriál *C.S.I.: Kriminálka Las Vegas*, 2005)
* *Grindhouse* (2007)
* *Grindhouse* (2007)

 |
| Ostatné | 
* Tony Tarantino (otec)
* Quentin Tarantino Film Festival (filmový festival)
* New Beverly Cinema (kino)
* Vista Theatre (kino)
* Video Archives (video požičovňa)
* A Band Apart (produkčná spoločnosť)
* Rolling Thunder Pictures (distribučná spoločnosť)
* Big Kahuna Burger (fiktívna spoločnosť)
* *QT8: The First Eight* (dokument o Trantinovi, 2019)

 |

Autoritné údaje: * BnF: 167234562
* GND: 7672918-7
* LCCN: n2010039175
* VIAF: 214782036
* WorldCat: lccn-n2010039175